Tû-liáu ún-chún Catalunya chèng-hú hoāⁿ sin koân, sin pán Chū-chú Hoat mā kā Catalunya hō-chò ""kok-ka"" (nació). Chit ê hoat-àn ín-khí chin tōa ê gī-lūn. Cheng-gī ê tiong-sim khan-siap tio̍h Catalunya ê sin pán Chū-chú Hoat hām Se-pan-gâ Hiàn-hoat sī m̄ sī ū sio chhiong. 1978 nî ê Se-pan-gâ Hiàn-hoat tē 2 chiuⁿ ū siá Hiàn-hoat ê ki-chhó͘ sī ""thóng-it, bē-tàng thiah-soàⁿ ê Se-pan-gâ Kok-ka (Nación)"", m̄-koh siâng-sî mā kóng tio̍h ""bîn-cho̍k kap tē-hng (nacionalidades y regiones) ū chū-chú koân"".